Kyk: Lugmag se magsvertoon ontwrig toe Oryx grond hard tref | Netwerk24
Kyk: Lugmag se magsvertoon ontwrig toe Oryx grond hard tref
Deur Werner Beukes 18 September 2018 19:52
'n Bemanningslid het Dinsdag 'n ligte enkelbesering opgedoen toe 'n Oryx-helikopter hard met die grond kennis gemaak het ten tyde van die Suid-Afrikaanse lugmag se magsvertoning by Roodewal in Limpopo.
Volgens 'n ooggetuie het die helikopter ingekom om soldate af te laai toe dit die grond met 'n slag getref het. "Soldate het uitgepeul en dadelik 'n ongeluksformasie rondom die helikopter gevorm. Kort daarna het ambulanse en mediese personeel hulle na die ongelukstoneel gehaas," het die ooggetuie aan Netwerk24 gesê.
Op dié foto, wat oomblikke ná die ongeluk deur Deaan Viviers geneem is, lyk dit of die Oryx se stert met die landing losgeskeur het.
Die vertoning is vir 'n halfuur gestaak.
Kol. Eugene Motati, woordvoerder van die Suid-Afrikaanse Lugmag, het die ongeluk bevestig.
"Gelukkig is niemand ernstig beseer nie. Een bemanningslid het 'n ligte enkelbesering opgedoen.
" Ondersoek sal ingestel word na die oorsaak van die ongeluk. Ons is trots op die wyse waarop ons bemanningslede die situasie gehanteer het."
@Netwerk24Berig Die Oryx-helikopter wat te hard geland het by die lugmag se magsvertoon in Limpopo. Foto: @Deaan_Vivier @ugenvos pic.twitter.com/PZfslGBH17
— Ügen Vos (@ugenvos) September 18, 2018
@Netwerk24Berig Kol. Eugene Motati, lugmag woordvoerder, sê niemand is oorlede toe 'n Oryx-helikopter Dinsdag by die weermag se magsvertoon te hard geland het nie. @ugenvos pic.twitter.com/i7QHhfvf2B
@Netwerk24Berig Slegs een persoon het 'n enkel besering opgedoen toe die Oryx-helikopter in Limpopo neergestort het.@ugenvos pic.twitter.com/xBDJT9Oo0Y